**VK** (aiemmin **VKontakte**, ven. ВКонтакте, joka voidaan suomentaa "yhteyksissä") on sosiaalinen verkkosivusto. Sivusto on suosittu etenkin Itä-Euroopan maissa, ja on suosituin sosiaalinen sivusto Venäjällä ja Valko-Venäjällä. Ukrainassa se oli suosituin vuoteen 2017 asti. Vuonna 2006 Pavel Durovin ja hänen kahden ystävänsä perustama sivusto on kerännyt vuoden 2013 huhtikuuhun mennessä yli 200 miljoonaa käyttäjää. Sivusto on käännetty yli 60 eri kielelle mukaan lukien suomeksi. Internetsivujen käyntitilastoja ylläpitävän alexa.comin mukaan Vkontakte on eniten avattujen sivujen listassa sijalla 36.*selvennä* Kotipaikka on Pietari.

Sivuston ulkoasu
----------------

Vkontaktea voidaan pitää Facebookin kopiona, mutta myös hyvänä kilpailijana.*kenen mukaan?* Vkontakte muistuttaa paljon kilpailijaansa, mutta siinä on myös eroja ja lukuisia ominaisuuksia joita Facebookissa ei ole.*selvennä*

Sivuston ominaisuuksia
----------------------

* Sivusto näyttää prosenteissa kuinka paljon olet kertonut itsestäsi.
* Voi ilmoittaa useampia asuinpaikkoja, työpaikkoja, kouluja.
* Henkilökohtaisia tietoja voi ilmoittaa aktiviteetit, harrastukset, musiikin, elokuvat, tv -ohjelmat, kirjat, pelit, sitaatit ja lisätietoa itsestään.
* Voi ilmoittaa ase- tai siviilipalveluksen suorittamispaikkansa.
* Voi liittää valokuvia, äänitteitä ja videoita
* Voi liittyä ryhmiin, sopia tapaamisia, lähettää pikaviestejä ja normaaleja viestejä, kirjoittaa muistiinpanoja.

Poliittiset selkkaukset
-----------------------

VK:n toimitusjohtaja Durov joutui eroamaan huhtikuussa 2014. Durov oli jättänyt erohakemuksensa, kun Venäjän federaation turvallisuuspalvelu FSB (aiemmin KGB) oli ryhtynyt painostamaan häntä ja yhtiön muita työntekijöitä luopumaan yhtiön ulkomaalaisten (ei-venäläisten) asiakkaiden henkilötietojen luottamuksellisuudesta. Toimitusjohtaja oli aiemmin kieltäytynyt – yhtiön tekemien kansainvälisten sopimusten, käyttäjäehtojen ja asiakasmaidensa lainsäädännön mukaisesti – antamasta Ukrainan puolesta VK:ssa kampanjoineiden käyttäjien henkilötietoja. Samoin hän oli kieltäytynyt sulkemasta (blokkaamasta) venäläisen oppositioedustajan korruption vastaista sivustoa palvelussa.

Venäjän federaation turvallisuuspalvelu FSB oli vaatinut muiden maiden käyttäjien henkilötietoja Krimin niemimaan Venäjään liittämisen ja Venäjän laajempien informaatiosotatoimien aikana keväällä 2014.

Vuonna 2014 VK vallattiin Venäjän valtionjohdon läheisille tahoille ja Durovit vetäytyivät VK:sta. Durovit ovat sittemmin julkaisseet turvallisempana mobiilina viestintäkanavana markkinoimansa Telegramin.

Toukokuussa 2017 Ukraina ilmoitti estävänsä pääsyn VK:hon ja muutamalle muulle venäläiselle verkkosivustolle. VK:lla on Ukrainassa 16 miljoonaa käyttäjää päivittäin ja se on maan toiseksi suosituin sivusto.

Lähteet
-------

1. ↑  CEE the world beyond Facebook – social media overview in the Central and Eastern Europe measuretheweb.com.  Arkistoitu 4.4.2013. Viitattu 15.4.2013. (englanniksi)
2. ↑   Alexander Semenov, Alexander Mantzaris, Alexander Nikolaev, Alexander Veremyev, Jari Veijalainen, Eduardo L. Pasiliao, Vladimir Boginski *Exploring Social Media Network Landscape of Post-Soviet Space.* in IEEE Access, vol. 7, pp. 411-426, 2019
3. ↑
4. ↑  The Story And Plans Of Vkontakte Told By Founder And CEO arcticstartup.com.  Arkistoitu 2.4.2015. Viitattu 15.4.2013. (englanniksi)
5. ↑  Tietoja vk.com. Viitattu 15.4.2013.
6. ↑  Duhov pokynus post gendyrektora VKontakte, 22.04.2014, Uutistoimisto UNIAN, viitattu 22.4.2014, (ukrainaksi)
7. 1 2  Talouselämä.fi (Arkistoitu – Internet Archive)
8. ↑  Danny Hakim: Once Celebrated in Russia, the Programmer Pavel Durov Chooses Exile  12.2014. The New York Times, nytimes.com. Viitattu 3.6.2015. (englanniksi)
9. ↑  Amar Toor: How Putin's cronies seized control of Russia's Facebook  31.1.2014. The Verge, theverge. Viitattu 3.6.2015. (englanniksi)
10. ↑  Ukraina sulkee venäläisen sosiaalisen median *yle.fi*. Viitattu 16.5.2017.

Aiheesta muualla
----------------

* vk.com